Lav et referat af nedenstående tekst:

Tekst:
I dag blev der taget afsked med direktøren for Nordjyllands Trafikselskab, Jens Otto Størup, ved en reception på Hotel Comwell Hvide Hus i Aalborg. Formanden for NT, borgmester Thomas Kastrup-Larsen, sagde lidt overraskende sådan her henvendt til den afgående direktør: - Da du ringede og sagde, at du havde fundet et andet job tænkte jeg: Det var fandme godt... og dejligt! Forklaringen var den simple og positive, at formanden var glad for gennem seks år at have haft en så dygtig direktør, at andre ville headhunte ham. Jens Otto Størup selv stod med blandede følelser, da klapsalverne brød løs efter de rosende ord. Han er ked af at sige farvel til NT, men glæder sig også til sit nye job. Han skal være direktør i Motorstyrelsen - et af i alt syv nye organer, der skal erstatte SKAT. - Når man nu er i den situation, at man er glad for det hele, man har nået nogle gode resultater med et NT i topform, er det så ikke det helt rigtige tidspunkt at skifte på, spørger Jens Otto Størup retorisk og tilføjer, at han hellere vil have spørgsmålet, hvorfor han stopper, end hvornår han stopper. Motorstyrelsen kommer til at ligge i Aalborg, og arbejdet tages op i 2018.

Referat:
Formanden for Nordjyllands Trafikselskab er stolt over at sige farvel til sin direktør Jens Otto Størup.